मान्यवर कांशीराम जी को मैं 1985 से समझा। मैं जब अपने गांव में (अलीगढ़ से 22 किलोमीटर दूर) रहता था। उस समय एल.आर. बाली की भीम पत्रिका में बामसेफ और कांशीराम जी की आलोचना प्रकाशित हुई थी। मैंने उसे पढ़ा, लेकिन उस पर ध्यान न देकर मान्यवर कांशीराम जी को समझने की कोशिश की। 1985 में मैं अलीगढ़ शहर में रहने लगा। उन दिनों मैं गीत लिखता था और गाता भी था। उससे पहले 1984 में मैंने बाबा साहब आंबेडकर के जयंती समारोह के अवसर पर एक गीत गाया।